CELEX: 62013CA0272
Language: da
Date: 2014-07-17 00:00:00
Title: Sag C-272/13: Domstolens dom (Sjette Afdeling) af 17. juli 2014 — Equoland Soc. coop. arl mod Agenzia delle Dogane — Ufficio delle Dogane di Livorno (anmodning om præjudiciel afgørelse fra Commissione Tributaria Regionale per la Toscana — Italien) (Præjudiciel — merværdiafgift — sjette direktiv 77/388/EØF — direktiv 2006/112/EF — fritagelse ved indførsel af goder, der er bestemt til at skulle henføres under en anden oplagsprocedure end toldoplagsproceduren — forpligtelse til fysisk at anbringe varerne på oplaget — manglende overholdelse — pligt til at betale moms, selv om denne allerede er blevet betalt ved brug af ordningen for omvendt betalingspligt)

15.9.2014   
            
            
               DA
            
            
               Den Europæiske Unions Tidende
            
            
               C 315/16
            
         Domstolens dom (Sjette Afdeling) af 17. juli 2014 — Equoland Soc. coop. arl mod Agenzia delle Dogane — Ufficio delle Dogane di Livorno (anmodning om præjudiciel afgørelse fra Commissione Tributaria Regionale per la Toscana — Italien)
   (Sag C-272/13) (1)
   
   ((Præjudiciel - merværdiafgift - sjette direktiv 77/388/EØF - direktiv 2006/112/EF - fritagelse ved indførsel af goder, der er bestemt til at skulle henføres under en anden oplagsprocedure end toldoplagsproceduren - forpligtelse til fysisk at anbringe varerne på oplaget - manglende overholdelse - pligt til at betale moms, selv om denne allerede er blevet betalt ved brug af ordningen for omvendt betalingspligt))
   2014/C 315/23
   Processprog: italiensk
   
      Den forelæggende ret
   
   Commissione Tributaria Regionale per la Toscana
   
      Parter i hovedsagen
   
   
      Sagsøger: Equoland Soc. coop. arl
   
      Sagsøgt: Agenzia delle Dogane — Ufficio delle Dogane di Livorno
   
      Konklusion
   
   
               1)
            
            
               Artikel 16, stk. 1, i Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter — Det fælles merværdiafgiftssystem: ensartet beregningsgrundlag, som ændret ved Rådets direktiv 2006/18/EF af 14. februar 2006, som affattet ved sjette direktivs artikel 28c, skal fortolkes således, at den ikke er til hinder for en national lovgivning, der gør den i denne lovgivning fastsatte fritagelse for betaling af merværdiafgift ved indførsel betinget af, at de varer, der er indført, og som i merværdiafgiftsmæssig henseende er bestemt til et afgiftsoplag, fysisk anbringes på afgiftsoplaget.
            
         
               2)
            
            
               Sjette direktiv 77/388, som ændret ved direktiv 2006/18, skal fortolkes således, at det i overensstemmelse med princippet om merværdiafgiftens neutralitet er til hinder for en national lovgivning, i henhold til hvilken en medlemsstat kræver betaling af merværdiafgift ved indførsel, selv om denne allerede er blevet berigtiget i henhold til ordningen for omvendt betalingspligt ved udstedelse af en selvfaktura og en registrering i registret over den afgiftspligtige persons køb og salg.
            
         
      (1)  EUT C 207 af 20.7.2013.